ASIMAR โชว์แกร่ง! ปี 63 กำไรทะลุ 30 ลบ. รับรายได้ต่อเรือพุ่ง
ASIMAR โชว์แกร่ง! ปี 63 กำไรทะลุ 30 ลบ. รับรายได้ต่อเรือพุ่ง
ASIMAR โชว์แกร่ง! ปี 63 กำไรทะลุ 30 ลบ. รับรายได้ต่อเรือพุ่ง
1 มี.ค. 2564

บริษัท เอเชียน มารีน เซอร์วิสส์ จำกัด (มหาชน) หรือ ASIMAR รายงานผลประกอบการปี 2563 สิ้นสุดวันที่ 31 ธ.ค.2563 ดังนี้

สำหรับผลประกอบการงวดดังกล่าวเพิ่มขึ้นเนื่องจากบริษัทมีรายได้จากงานซ่อมเรือ 373.28 ล้านบาท เพิ่มขึ้นจากปีก่อน 8.36 ล้านบาท จากเรือซ่อมที่สาขาสมุทรปราการ แม้จะได้รับผลกระทบจากสถานการณ์แพร่ระบาดของโควิด-19 แต่ยังสามารถทำรายได้เพิ่มขึ้นจากปริมาณเรือและมูลค่าในการซ่อมต่อลำเพิ่มขึ้นมากกว่าปีก่อน
ขณะที่รายได้จากงานต่อเรือเท่ากับ 86.9 ล้านบาท เพิ่มขึ้นจากปีก่อน 93.48% มากกว่าปี 2562 เนื่องจากในปี 2563 มีจำนวนโครงการที่รับรู้รายได้ระหว่างปีมีการส่งมอบเรือโดยสาร
ขณะเดียวกันบริษัทมีรายได้อื่นเพิ่มขึ้น 3.48 ล้านบาท คิดเป็น 65.51% จากการได้เงินค่าปล่อยเรือของเรือที่บริษัทตั้งสำรองหนี้สงสัยจะสูญไปแล้วเมื่อปี 2562
ขณะที่บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 อัตราการจ่ายปันผลเป็นเงินสด 0.10 บาทต่อหุ้น วันที่ไม่ได้รับสิทธิปันผล (XD) 9 มี.ค.2563 วันที่จ่ายปันผล 30 เม.ย. 2564
 